टाइम8, जानुवारी 20: कक्राझार जिल्लानि उल्टापानि रेन्जनि सरलपारायाव हाग्रा बिफाननि मावथि थामहिनबा सोरखारि नङै आफादनि मावथिआ सरासनस्रा राइजोफोरनि सायाव इनाय खालामनायनि अजद दैखांदों दुलाराय आसाम गोर्खा फरायसा आफादा। अजद दैखांनाय बादिब्ला गोदो गोदाय समनिफ्रायनो सरलपारायाव जिउ खुंना फैनाय गोर्खा हारिनि सुबुंफोरखौ हाग्रा बिफाननि माखासे मावख’गिरि आरो हाग्रा रैखाथिनि मुङाव माखासे एनजिअ’नि सोद्रोमाफोरा गोबां रोखोमनि इनाय खालामबोगासिनो होनना।